
RAPORT 
asupra proiectului de  Lege privind aprobarea Ordonanţei de urgenţă a Guvernului nr.104/2011 pentru modificarea art.12 din Ordonanţa de urgenţă a Guvernului nr. 13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD
În conformitate cu prevederile art. 95 şi 115  din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.104/2011 pentru modificarea art.12 din Ordonanţa de urgenţă a Guvernului nr. 13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD  transmis cu adresa nr.PLx. 44 din 10 aprilie 2012 şi înregistrat sub nr.24/115/11.04.2012.
La întocmirea raportului, Comisia a avut în vedere avizul favorabil al Consiliului Legislativ nr. 1214 din 18 noiembrie 2011.
Proiectul de lege  are ca obiect de reglementare: modificarea art. 12 din Ordonanţa de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea agenţiei SAPARD, aprobată cu modificări şi completări, prin Legea nr. 198/2006, cu modificările şi completările ulterioare, în scopul asigurării logisticii de transport necesare derulării activităţii specifice acestei instituţii, pentru asigurarea unui cadru administrativ şi instituţional optim din punct de vedere al calităţii implementării măsurilor de sprijin din cadrul programelor de dezvoltare aflate în derulare.

Proiectul de Lege a fost adoptat  de Senat în şedinţa din 5 aprilie 2012.
La dezbaterea proiectului de  Lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Liviu Bumbu, secretar de stat în Ministerul Agriculturii şi Dezvoltării Rurale. 
La lucrările comisiei, din data de 26 aprilie 2012, au fost prezenţi       17 deputaţi, din totalul de 28 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de voturi, adoptarea în forma prezentată de Senat a proiectului de Lege.

În raport de obiectul şi conţinutul reglementării, proiectul de lege,  face parte din categoria legilor ordinare.
Propunerea legislativă, conform dispoziţiilor art. 75 alin. 1 din Constituţia României, republicată şi ale art. 92 alin. 9, pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
   PREŞEDINTE,



  SECRETAR,
 
Adrian Rădulescu



Marian Avram

Întocmit:  Consilier Florentin Oancea
                Consilier dr. Gabriela Ciurea

